Mia

> *"Mindennek van oka, mindennek van miértje és hogy ennek mi volt? Unalom. Hataloméhség. Gonoszság. Pénzért folyó harc. Bármi lehetett."*
>
>

## Adottságok

### Tehetségek

Hamar, akár már első alkalommal is képes memorizálni a hallottakat és látottakat.* Lőfegyverek használata - középfokon.
* Tárazás, tisztítás - betanítottan.
* Kések használata - alapfokon.

### Gyenge pontok

Közelharcban nem teljesít túl jól lassúsága miatt.

## Kapcsolatok

### Csoportok

Alfa kolónia (korábban)"Gazdagok és befolyásosok"

## Küllem

**Méretek:** 167 centiméter; 44 kilogramm.

Törékeny, sebezhetőnek tűnő, gyenge fizikumú. Sötétbarna, derékig érő haj és mogyoróbarna, mandulavágású szempár jellemzi. Megjelenése átlagos, egyedül a hajában lévő zöldre festett tincs az, ami megkülönbözteti másoktól.

## Jellem

Magának való, csendes lány aki nem foglalkozik mással csak magával. Bár kommunában él, túlélők egy csoportjával, még sincs kibékülve a helyzettel. Nem barátkozik, nem kedves senkivel. Nem kér és nem ad segítséget (legalábbis igyekszik ezen az elven működni). Ellenben személyes tulajdonát foggal-körömmel védi és igyekszik előbb megszerezni azt amire szüksége van másoknál.

## Történet

Az atomháború után járunk 100 évvel.

Az emberiség és a világ pusztulása megkérdőjelezhetetlen, mégis, található pár, éppen csak maréknyi csoport ami képes volt túlélni, sőt, újra élhető városokat kialakítani, szaporodni. Egy nagy családot alkotnak, megosztják egymással a zsákmányt, a ruhákat, bármit amit csak találnak. Nincs náluk olyan hogy az enyém.

Nélkülöznek, nem is kicsit de valahogy mégis boldogok, mert élhetnek és a szeretteikkel lehetnek.

És akad több, a föld alatt bujkáló kolónia, ami még csak hírből sem hallott a nélkülözésről. Akik gazdagságban, pompában élnek.

Nem szenvednek hiányt semmiben. Ellenben nem is boldogok, de nekik az nem számít, amíg a csillogás és hatalom a kezükben van. Amíg ők irányítanak, pedig… az irányítás már rég nem az emberiség kezében van.

A pénz mára már semmit sem ér, helyette újra a cserekereskedelem és a zsákmányolás a főpont, és amíg a fent
élők hozzászoktak a környezethez és körülményekhez, addig a lent élők ha erre kényszerülnek egész biztos nem húzzák majd sokáig.

***Mia*** hivatalosan az utóbbi kategóriába tartozik. A föld alatt bujkáló gazdagok csoportját erősítené, akár csak a szülei, de míg ők bárkit feláldoznának ezért az életért, ***Mia*** nem hajlandó rá, pont ezért lépett le és kezdett magányos barangolásba. Szerencsétlenségére, akarata
ellenére befogadta egy kommuna, és bár nem túl kedves velük, és nem kifejezetten van a segítségükre mégsem hajlandóak kitenni a szűrét, ő maga sem érti miért.

Senki sem tudja róla az igazat.

És hogy az ilyen kérdéseket elkerülje azzal szokott védekezni hogy nem emlékszik semmire (már ha hajlandó válaszolni egyáltalán).

***Mariette Lockhart*** (alias ***Mia***) 2127.-ben született az Amerikai New York-ban, ami mostanra már nem kifejezetten hasonlít a 21. századi önmagára, bár a hely ahol született igen csak modern, annak ellenére is hogy a föld alatt található.

17 évesen szökött ki egy nyugodtnak nem mondható éjszakán és három napnyi tehetetlen kóborlás után talált rá a kommuna egyik vezetője. A férfi, Morgan, az ájulás szélén álló lányt felkarolta és mintha csak a saját vére lenne „haza” állított vele, az érdekes csak az, hogy a tagok egyike sem bánta hogy egy újabb éhes szájat kell etetni.

Miközben a gazdagoknál épp annak örültek hogy egy szájjal kevesebb, és ***Mia*** adagját másoknak adhatják, akik rengeteg pénzt fizettek érte.